**Csorba Tibor**

**Csorba Tibor**, *Szakácsi* ([Szepesváralja](https://hu.wikipedia.org/wiki/Szepesv%C3%A1ralja), [1906](https://hu.wikipedia.org/wiki/1906). [március 15.](https://hu.wikipedia.org/wiki/M%C3%A1rcius_15.) – [Budapest](https://hu.wikipedia.org/wiki/Budapest), [1985](https://hu.wikipedia.org/wiki/1985). [szeptember 5.](https://hu.wikipedia.org/wiki/Szeptember_5.)) bölcsészdoktor, író, műfordító, filológus, festőművész.

Élete

A felvidéki [Lőcsén](https://hu.wikipedia.org/wiki/L%C5%91cse), majd a fővárosban járt gimnáziumba. 1925-ben a Képzőművészeti Főiskolán kezdte művészeti tanulmányait. A [Szegedi](https://hu.wikipedia.org/wiki/Szeged) Polgári Tanárképző Főiskola után a [varsói](https://hu.wikipedia.org/wiki/Vars%C3%B3) Rajztanárképző Főiskolán, a [Varsói Egyetemen](https://hu.wikipedia.org/w/index.php?title=Vars%C3%B3i_Egyetem&action=edit&redlink=1) is tanult kézimunkát és rajzot. 1930 és 1934 között a [kiskunhalasi](https://hu.wikipedia.org/wiki/Kiskunhalas) gimnáziumban rajz és kézimunka tanár volt. Itteni élményeiből született a Beszél a tanya (1934), A [halasi csipke](https://hu.wikipedia.org/wiki/Halasi_csipke) múltja - jövője (1934), Az utolsó lőcsei diák (1936); Polgáristák (1936) művei. 1936-tól a Varsói Egyetem nyelvi lektora lett. [Lengyelországban](https://hu.wikipedia.org/wiki/Lengyelorsz%C3%A1g) telepedett le. Több ízben járt [Angliában](https://hu.wikipedia.org/wiki/Anglia), [Franciaországban](https://hu.wikipedia.org/wiki/Franciaorsz%C3%A1g). A [Magyarok Világszövetségének](https://hu.wikipedia.org/wiki/Magyarok_Vil%C3%A1gsz%C3%B6vets%C3%A9ge) aktív tagja volt. Kiskunhalas város díszpolgára.

Festői munkássága

Mint festő elsősorban erdélyi, magyar és lengyel tájakat, párizsi város- és utcaképeket örökített meg akvarelljein. Grafikáiban elvontabb, szerkezetesebb kifejezésmóddal is próbálkozott. Jelentősebb egyéni kiállításait Washingtonban (1960), New York-ban (1961), Varsóban (1965), Szombathelyen (1965), Veszprémben(1966), és Budapesten (1987) rendezték meg. Mint publicista, fordító és szótárszerkesztő sokat tett a magyar-lengyel kapcsolatok ápolásáért. Festményei egy részét, mintegy 150 darabot, Kiskunhalasra hagyományozta. Ott a Halas Galéria gyűjteménye őrzi.

Írásai

* Beszél a [tanya](https://hu.wikipedia.org/wiki/Tanya) (1934)
* A [halasi csipke](https://hu.wikipedia.org/wiki/Halasi_csipke) múltja - jövője (1934)
* Az utolsó [lőcsei](https://hu.wikipedia.org/wiki/L%C5%91cse) diák (1936)
* Polgáristák (1936)
* A [lengyel](https://hu.wikipedia.org/wiki/Lengyelek) kézimunkatanárképző és kézimunkaoktatás (1937)
* A mai [lengyel](https://hu.wikipedia.org/wiki/Lengyelorsz%C3%A1g) iskolák (1937)
* Marjan Zdziechowski, 1861-1938 (1938)
* Uczmy sie po Wegiersku (1940)
* Hungarica a [magyar](https://hu.wikipedia.org/wiki/Magyarorsz%C3%A1g) végvárak [lengyel](https://hu.wikipedia.org/wiki/Lengyelek) poétájának költészetében (1942)
* [Czahrowski Ádám](https://hu.wikipedia.org/w/index.php?title=Czahrowski_%C3%81d%C3%A1m&action=edit&redlink=1) XVI. századi lengyel katonaköltő [Magyarországon](https://hu.wikipedia.org/wiki/Magyarorsz%C3%A1g) (1942)
* [Turcica](https://hu.wikipedia.org/w/index.php?title=Turcica&action=edit&redlink=1), a [magyar](https://hu.wikipedia.org/wiki/Magyarorsz%C3%A1g) végvárak [lengyel](https://hu.wikipedia.org/wiki/Lengyelek) poétájának költészetében (1942)
* A [humanista](https://hu.wikipedia.org/wiki/Humanista) [Báthory István](https://hu.wikipedia.org/wiki/B%C3%A1thory_Istv%C3%A1n) (1944)
* [Janus Pannonius](https://hu.wikipedia.org/wiki/Janus_Pannonius) - [Csezmicei János](https://hu.wikipedia.org/wiki/Csezmicei_J%C3%A1nos" \o "Csezmicei János), 1434-1472 (1958)
* Lengyel-magyar szótár (1958)
* Ośrodki dokumentacji i źródla informacji naukowej na Węgrzech (1967)

Forrás:https://hu.wikipedia.org/wiki/Csorba\_Tibor